open-index/open-wikipedia-markdown huggingface dataset:
Provincia de Badajós

La **Província de Badajós** es una las 52 províncias españolas. Holma juntu cona província de Caçris la Comunidá utónoma d'Estremaúra.

Arraya al norti cona Província de Caçris, al esti conas de Toleu, Ciá Real i Córduba, al sul con Sevilla i Güerva, i al oesti con Portugal. 

Es la primel província España en estensión, i tieni 678.459 abitantis sigún el padrón el añu 2007.

La su ciá capital es Badajós, que amás, es la ciá con mayol puebración. La segundera es la ciá de Méria, capital Estremaura, i algotras localiais emportantis son Don Benitu, Almendraleju, Villanueva dela Serena, Çafra, Montiju, etc.

## Comarcas la província de Badajós
* Albuquerqui
* Badajós
* Campiña Sul
* Las Vegas Artas
* Comarca de Jerés los Caballerus
* La Serena
* La Sibéria
* Méria
* Chanus d'Olivença
* Tentudia
* Tierra Barrus
* Çafra-Riu Bodión

## Referencias


## Atijus p'ahuera
* Deputación de Badajós
Provincia de Caçris

La **província de Caçris** (**Cáciris** en fala de Xálima, **Cáceres** en castellanu)  es una las 50 províncias españolas. Horma Estremaúra juntu cona provincia de Badajós.

Arraya al norti colas provícias de Salamanca, Ávila, al esti cola Toleu, al sul cola província de Badajós i al oesti con Portugal.

Es la segunda provincia d'España en estensión, namás que pol embaxu la de Badajós, i tiini 412.899 abitantis sigún el padrón del añu 2006, de los cualis, solu el 21% vivi ena su capital.

La su ciá capital es Caçris, que amás, es la ciá con mayol puebración. La segundera es la ciá e Praséncia, i algotras localiais emportantis son Cória, Navalmoral de la Mata, Truhillu, Haraís de la Vera...

## Comarcas dela provincia de Caçris
* Comarca el Alagón
* Comarca de Taju-Salol
* Valli d'Ambrós
* Chanus de Caçris
* Campu Arañuelu
* Valli del Xerti
* La Vera
* Las Hurdis
* Las Villuercas
* Los Iboris
* Sierra de Gata
* Montanchi
* Trugillu
* Valéncia d'Alcántara
* Alcántara

## Referencias


## Atijus p'ahuera
Diputación de Caçris
Provincia de Ciá Real

**Ciá Real** es una província d'España assitiá ena comunidá utónoma de Castilla-La Mancha. Tiini 510.122 abitantis (INE 2007) i 19.813 qm² de superfici repartius entri los sus 102 monicípius. La su capital provincial es Ciá Real. Arraya al norti cola provincia de Toleu, al noresti cola provincia de Cuenca, al esti cola provincia d'Albaceti, al sul colas províncias de Córduba i Haén i al oesti cola província e Badahó.

## Geografía
El su paisagi se defini pola Meseta Central, ena su metá miriyonal; se trata dun perfil chanu con pequeñus lombus normalmenti de poca artitú. El sul la província está arrayau pol Sierra Morena, cuyu prencipal pasu a la Comuniá Autúnoma d'Andalucia s'alcuentra en Despeñaperros. El norti está arrayau polos Montis de Toleu, de poca artitú.

La prencipal cuenca idrugráfica es la de Guadiana. Esti riu tiini cumu nacéncia las Lagunas de Ruidera, al esti la província, qu'esapaici i güervi a apaicel enas cercanias la localiá de Villarrubia de los Ojos. Angunus los sus afluentis ena província son el "Cigüela", el "Záncara" i el "Jabalón".

El climi e la província es mediterráneu continentalizau, con una e las mayoris oscilacionis térmicas de la península. Estu prevoca ibielnus frius i vranus mu calurosus i secus.

## Localiais mas puebrás

## Comunicacionis
La província s'alcuentra nel caminu e Toleu a Andalucia, la prencipal via e comunicación d'España duranti práticamenti tola su estória, polo qu'el trasporti nunca á siu un pobrema en Ciá Rial. L'autuvia A-4 atraviesa de norti a sul la província entri "Puerto Lápice" i "Almuradiel" nel su trayetu endi Madril hata Andalucia. La capital, Puertollano i otras localiais están uñius a esta autuvia a través de las autuvias A-43 i A-41. El noresti la província está tamién comunicau a través de l'Autuvia los Viñeus. 

El recorriu l'Arta Velociá Española (AVE) tiini parás enas localiais de Ciá Real i Puertollano.
Provincia de Soria

**Sória** es una província assitiá nel centru d'España, ena parti esti la comunidá utónoma de Castilla i León.

Arraya colas províncias de La Rioja, Çaragoça, Guadalajara, Segovia i Burgus. La su superfici es de 10.287&nbsp;qm².

Sória es la província española menus puebrá, con una densiá s'alreol los 9 abitantis/qm²: una las minoris la Uñón Uropea. La puebración total la província es de 93.503 ab. (2006), de los cualis el 40% vivin ena capital, Sória.

La província tien 183 monecipius, delos qualis cerca la metá son puebrus con menus de 100 vizinus, solu 12 dellus tienin mas de 1.000 abitantis i solu Almazán, El Burgo de Osma-Ciudad de Osma, i Sória capital superan los 5.000 abitantis.

Se deferéncian nella dos grandis comarcas: la Tierra de Ágreda, con capital en Ágreda, al esti arrayandu con Aragón i presiia pol Moncayo, zona e güertas i esboçus, i la Meseta Soriana, tierra e cerealis i remolacha ena vega e Dueru.

Es mestel resartal la zona norti, enos arrayus con La Rioja, zona probi i escabriosa, inque con emportantis recursus d'initas, i la Zona de Pinares, onde están assitiaus los Picos de Urbión, lugal de nacéncia el Dueru i la mítica Laguna Negra, que sirvió d'ispiración a Antonio Machado pal su puema *La tierra de Alvar González*.

## Gastrunomia
* Mantequilla de Soria, mantequilla con denominación d'orihin conseguia pol pasteuriçación de nata proceenti de lechi e vaca, de raças frisona, parda alpina u e crucis entri sí, d'esplotacionis lecheras la província e Sória, hundamentalmenti e la zona d'El Valle.
* Las Migas Pastorilis

## Recursus del susuelu
Enos puebrus de Villarijo i Yanguas, al norti la província, furrulaban dos balneárius. En Santa Cruz de Yanguas se trataba carbón.

## Comarcas

Los 183 municipius sorianus s'alcuentran asiahaus en sieti comarcas:

* Comarca de Pinares
* Tierras Altas (Sória) 
* Tierras del Burgo
* Comarca de Soria
* Campo de Gómara
* Comarca de Almazán
* Tierra de Medinaceli

## Municipius emportantis

* **[[Almazán]]** (5.727 ab)
* **El Burgo de Osma** (5.055 ab)
* **Ólvega** (3.484 ab)
* **San Esteban de Gormaz** (3.263 ab)
* **[[Ágreda]]** (3.212 ab)
* **San Leonardo de Yagüe** (2.294 ab)
* **[[Covaleda]]** (1.992 ab)
* **Arcos de Jalón** (1.863 ab)
* **Golmayo** (1.527 ab)
* **Duruelo de la Sierra** (1.473 ab)
* **Berlanga de Duero** (1.080 ab)

## Referencias


## Atijus p'ahuera
* Diario de un burgense. Blog d'El Burgo de Osma
* Pran d'Atuación Específicu pa Sória
* Web de los Centrus Sorianus huera la província
* Mapa los centrus eucativus de província e Sória
* Web de la puebración de Torreandaluz
* Web de la villa e Barca
* Web del puebru e Madruédano
* Sorianos. Puertal al tentu Sória
* Santa Cruz de Yanguas, un puebru e Sória
* Blog al tentu la província e Sória
* Sória Puebru a Puebru
* Tolos puebrus la província e Sória
Puenti

Una **puenti** es una costrución, polo heneral artificial, que premiti salval un acienti geográficu u otru ostáculu físicu, cumu un ríu, un cañón, un valli, un caminu, una via férrea, un cuerpu d'áugua, u en heneral, una ostrución. El diseñu e ca puenti varia sigún vaiga a sel la su hunción, i la crasi e terrenu sobri el que la puenti sedrá costruia.

El su proyeutu i el su cárculu pretenecin a la enhenieria estrutural, siendu albondus los tipus de diseñus qu'án siu apricaus a lo largu la estória, enfluenciaus polos materialis disponibris, las ténicas desarrollás i las consieracionis económicas, entri algotrus fatoris.

## Estoria las puentis

Las primeras puentis huerun arcus hechus con tabronis i a vezis con pieras, gastandu un soporti simpri i asiahandu vigas trasversalis. La mayol parti destas primeras puentis eran mu probimenti costruias i ralamenti soportaban cargas pesás. Hue esta ensuficéncia la que llevó a esarrollal nuevas i mehoris puentis. El arcu hue gastau pol primel vezi pol Empériu Romanu pa puentis i acuedutus, angunus de los cualis entovia acontinan en pie. Las puentis basás en arcus puian soportal condicionis qu'enantis abrian estrumpiu cualisquiel puenti.

Un sabulugal destu es la Puenti d'Alcántara, costruia sobri riu Tahu, ya que la mayoria las puentis anterioris nu abrian soportau la huerti corrienti. Los romanus tamién gastaban cementu, cumu la llamá puçolana, consistenti en una mestura d'áugua, lima, arena i roca volcánica. Las puentis de ladrillu i morteru huerun costruias aluspués la era romana, ya que la tenulohia el cementu se perdió i mas tardi hue redescubierta.

Las puentis de cuerdas, una crasi e puentis suspendias, huerun gastás pola cevilización Inca enos Andis de Sudamérica, hustu enantis de la coloniçación uropea nel sigru XVI.

Duranti el sigru XVIII se dierun una tupa enovacionis nel diseñu e puentis con vigas pol parti e Hans Ulrich, Johannes Grubenmann, i algotrus. El primel libru d'enhenieria pala costrución de puentis hue escrebiu pol Hubert Gautier en 1716.

Cola Revolución Endustrial nel sigru XIX, los sistemas de celosia e hierru horhau huerun esarrollaus pa puentis mas grandis, peru el hierru nu tinia la huerça elástica nesezaria pa soportal grandis cargas. Cola chegá el aceru, que tini gran elasticiá, huerun costruias puentis muchu mas largas, albondas gastandu las ideas de Gustave Eiffel.

## Crasis de puentis

Sigún su estrutura, las puentis puein crasificalsi en:
* Puenti colganti
* Puenti en arcu
* Puenti viga
* Puenti en ménsula

Las algotras crasis de puentis son derivás destas cuatru.
Puebración

Genericamenti, una **puebración** es un conjuntu pressonas o d'organismus duna mesma espécii que vivin nuna determiná área, nun espaciu tiempu definiu.

Desti mó, en relación a los seris umanus, puei sel definia comu tolos abitantis dun determinau espaciu, comu una región, país o área, consireraus nel su conjuntu.

La puebración umana es estudiá pola demografia, sociologia i la geografia. La puebración animal es estuyá pola biologia i en particular pola biologia demográfica, qu’es una rama la ecologia i la genética demográfica.
Purtugués

**Purtugués** puei senifical:
* cualisquiá pressona u chascu orihináriu de **[[Purtugal]]**;
* la **[[luenga purtuguesa]]**;
Portugués oliventinu

El **purtugués oliventinu** es un sudialetu el portugués alentejanu palrau entovia enas localiais d'Olivença i Táliga, frutu de vel holmau parti de Portugal duranti albondus sigrus. Angañu s'alcuentra en vias d'estinción.

## Caraitirísticas
Las caraitirísticas el portugués oliventinu son las mesmas que las del dialeutu alentejanu el portugués, inque con supistratu castillanu. A sabel:

*Asséncia el ditongu *ei* (tamién quandu alatrás va otra vocal), que se prenúncia *e*.
*Paragohi en parabras acabihás en *-l* u *-r*, quandu la sílaba es tónica i alatrás va pausa u otra sílaba tónica: *Portugáli*, *comêri*.

## Dessapaición
Olivença i Táliga sufrin un prohessu pogressivu de castellanización, razón pola qual la luenga española á sustituiu a la luenga purtuguesa. La comarca oliventina hue, hata la décaa los 40, de mayoria lusupalranti. Sin embargu, la generación dela epoca esmiençó a deprendel a los sus ihus a palral en castellanu.

Ascomiençus el sigru XXI, el portugués oliventinu á desapaiciu práticamenti (los zagalis nu lo palran dendi los 50). El purtugués s'estuya ena escuela, peru cumu luenga foriata, i solu lo palran presonas cuya nacéncia hue enantis los añus 50; inque ai angunus zagalis que lo án deprendiu cumu segunda luenga.

## Biblografia
* Maria de Fátima de Rezende F. Matias: "Bilinguismo e níveis sociolinguísticos numa região luso-espanhola (concelhos de Alandroal, Campo Maior, Elvas e Olivença), Revista portuguesa de filologia, XVIII, 1980-1986.
* Manuel Jesus Sánchez Fernández: "Apontamento para descrever o espanhol que se fala em Olivenza", Agália, 61, 2000, pp. 105-119.
* Manuel Jesús Sánchez Fernández: "O português raiano. Exemplo: o de Olivença", eds. Jordi F. Fernández y Gorka Redondo, Llengües ignorades, Vic / Terrassa, 2006, pp. 67-83.

## Referencias

## Atijus p'ahuera
* ''Além Guadiana (cultura portuguesa em Olivença)''
* J'nela do português oliventino
* Falar alentejano e oliventino
Páhina Prencipal (museu)

{| style="border: 0; background-color: #ffffff" cellpadding="0" cellspacing="10"
| style="width: 50%; vertical-align: top; border:1px solid #cef2e0; background-color: #f5fffa" |


Indirgui destacáu



| style="width: 50%; vertical-align: top; border:1px solid #cef2e0; background-color: #f5fffa" |


Enas noticias



|-

## Algotras árias de Güiquipeya
Quejío folk

**Quejío Folk** es un grupu de folk contemporáneu d'Estremaura holmau pol un total de 18 presonas (cuentandu encargaus de son, iluminaeru i puesta en escena).

El grupu ebi el su nombri al "quejigu", espécii d'arbu autótonu de bosqui mediterráneu.

## Estória
Quejío Folk naci en Talayuela nel añu 1983 endrentu l'Associación Curtural “La Encina” (*La Chaparrera*). Nunu los sus talleris, el de música, angunus de los miembrus atualis del grupu esmiençan a labutal en tolo relacionau cola música traicional estremeña. Se investiga i prohundiza nel conocimientu i deprendizahi del patrimoñu curtural que representa la música i el bailaus traicionalis en Estremaura.

A partil de 1996, el tallel tomaria el nombri de *Quejío Folk*, acontinandu embahu l'Associación Curtural “La Encina”, inque nu sedria hata 1999 quandu grabaran el su primel discu: *Como Agua de Mayo*, con 7 temas popularis i 4 de criación própia.

En 2001 naceria el su segundu labutu: *Como Oro en Paño*, con 9 temas popularis i 3 de criación própia, basaus nel amol, fiestas, costumbris...

En 2006 veria la lus el tercel labutu del grupu: *Como Anillo al Dedo*, esta vezi con 7 temas própius, i nel que se tratan temas cumu la emigración, leyendas, la enfáncia...

## Discografia
* 1999 - *Como Agua de Mayo*
* 2001 - *Como Oro en Paño*
* 2006 - *Como Anillo al Dedo*

## Atihus
* Páhina oficial del grupu
Quilómetru

El **quilómetru** [kiˈlometɾu] u **quilumetru** [kiluˈmetɾu] es una uniá longol qu´equival a 1.000 metrus. Estoricamenti se defini comu la diesmilésima parti el longol endi el polu Norti terrestri al equadol pol el meridianu de París.

Se abrevia conas letras **km**, que se gastan tamién pal prural: 1 km, 10 km.

:1 km = 1 000 m = 1·103 m

#### Equivaléncias

**1 quilómetru es igual que...** 
* 0,621 371 192 millas
* 1 093,613 298 yaldas
* 3 280,839 895 piezis
* 0,539 956 803 millas náuticas
* 0,621 369 950 millas d´agrimensura
Quilómetru quairau

El **quilómetru u quilumetru quairau** es la uniá d'ária que se correspondi con un quairau dun quilómetru de lau. Equival a un millón de metrus quairaus. Nel SE se asseñala con **km²**, no almitiendu puntu, mayúscula u prural.

:1 km² = 106 m² = 1 000 000 m² = 100 ha

El quilómetru quairau se gasta pol corrienti pa miil el ária dun país i las sus devisionis territorialis (i mas generalmenti, tó tipu supifíciis de gran grandol).

## Atijus p'ahuera
* Convelsión de quilómetru quairau en otras uniais (en ingrés)
Quintana dela Serena

**Quintana dela Serena** es un monicipiu dela provincia de Badajós, ena comunidá autónoma d'Estremaúra (España)

## Assitiamientu
S'alcuentra assitiá ena comarca La Serena, al suloesti la provincia Badajós, sobri un batulitu graníticu, i los sus únicus acientis geográficus sonin las sierras de Agalla i el Arroçau, sierra los Vuelus i sierra el Recorvu. Las hesas d'alcinas costituyin unu los prencipalis comeerus de gurullas qu'ibielnan ena Serena

## Naturaleça

### Frora
Una las sus peculiariais prencipalis es la puebración del heraniu Erodium mouretii enos canchus cuarcíticus e la finca San José, ena mesma cueva ondi s'alcuentran las pinturas rupestris el calcolíticu. El paisahi lo conhorman llanuras pseuduestepáricas, es izil, grandis pastiçalis enos qualis las gramínias son las yerbas predominantis.

## Estoria
Los primerus datus que palran de presencia umana en Quintana dela Serena están decumentaus enas pinturas esquemáticas de San José, ena finca omónima, assitiás cronológicamenti nel calcolíticu. Estas pinturas se relacionan colturalmenti con otrus exemprus qu'aparecin ena comarca de La Serena assina comu en gran parti d'Estremaúra.

## Economia
Se basa, prencipalmenti ena esprotación de las canteras de granitu i las ativiais agroganaeras.

## Coltura
Entri los monumentus más destacaus de Quintana de La Serena poemus mental: 
* El recintu pre-romanu de Hijovejo
* Elésia parroquial de Nuestra Señora de los Milagros del siglu XV peru reformau en el siglo XVIII.
* Ermita de los Mártiris*, que data del siglu XVII, mandá construil por la [[Orden de Alcántara]]. 
* La antigua Casa de la Posá, ondi s'alberga el [[Museu del Granitu]] y el Centro de Interpretación de Hijovejo.

== Demografía ==
Quintana dela Serena cuenta a 1 [[jeneru]] de 2021con una puebración de 4580 abitantis.
== Gastrunomia ==

== Fiestas localis ==

* 15-16 de Juliu: *La Velá''
* 20-24 d´agostu: La feria
* Juevis de compairi

## Referencias


## Atijus p´ahuera
* Página web municipal
Reculsu d'arçá

El **Recursu d’Arçá** (en ) es un recursu e carátel alministrativu pol el que se trata que un órganu alministrativu revisi un atu ditau pol otru órganu dependienti herárquicamenti d’él, en cata que conhormi a Derechu el atu el órganu inferiol.

El praçu d’entelposición es d’un mes ("Espresus") u 3 mesis (silenciu), siendu contestau en 3 mesis tantu los "espresus" cumu los "silencius" (estus úrtimus solu sedrán contestaus en chascu positivu).

En ocasionis el recursu d’arçá es potestativu, estu es, el alministrau puei lihil nu entelponelu, gastandu diretamenti la via huicial, entelponiendu pa ellu un recursu contenciosu-alministrativu anti el hues competenti.
Rei

Enas monarquías el Rei es el xefi d'estau de un país, asumiu duna horma tradicional, normalmente es un cargu siempri eredau.

Nalgunus paisis uropeus, asiáticus i africanus un rei es el hefi duna nación-estau, inque nalgunus otrus paisis africanus el rei puedi que namás lo sea duna tribu i esta por tantu non se correspondi con un estau. El sistema de goviernu encabezau porun monarca o rei se huchea monarquia.

Ogañazu, i tamién ugañoti nalgunas nacionis monárquicas dela actualidá, suelin atribuir-si al monarca pueris divinus, por lo cual es considrau l'elehiu o enviau de Dios pa gobernal. Ena Uropa occidental, los reyis an viviu siempri en grandis i luhosas costrucionis, prencipalmenti palácius i castillus, ondi goçaban de previlehius materialis.
Rembrandt

**Rembrandt van Rijn** hue un famosu pintol i artista neerlandés.

Tuvu nacéncia el 15 júliu de 1606, en Leinden. En 1631 hue a vivil a Ámsterdam, ya que albonda genti d'allí via oyiu al tentu él debiu a la su fama. Combó una mujel llamá Saskia van Uylenberg. Tuvun quatru zagalis, pero tres espenarun aína. Endespues que Saskia espenara, Rembrandt vivió con una mujel llamá Hendrickje Stoffels, la cual era la su sirvienti, i tuvun una zagala llamá Cornelia. Rembrandt espenó en Amsterdam el 4 outubri de 1669.

Rembrandt pintó abondus cuairus famosus. Angunus d'ellus son mu grandis i algotrus mu escurus i ahuncaus. Era tan güen pintol, que abondus d'estus cuairus hazin que la henti se sienti cumu si tomaran parti eno que está acaeciendu. Los cuairus de Rembrandt puein sel vistus en famosas galerías d'arti por tol mundu. 

## Atihus
Repión

El **repión** es un hugueti hormau pol un cuerpu esféricu i una cuérdiga. Arrebuhandu la cuérdiga alreol el repión i hundeándu huertimenti dunu los sus estremus mentris se suerta el repión, se consigui qu'el repión repii sobri la su punta, queandu viru i repiandu nel suelu. A lo largu la estória el su usu á diu variandu dendi simpri huegu e chirivis, hata istrumentu pa práticas d'adevináncia i chamanismu. 

## Referéncias

## Atihus

*Oreste Plath. ''Antología: Origen y folklore de los juegos en Chile''.
*Turner Toys y Yoyoguy (en ingrés).
*Antonio Burgos. *[https://web.archive.org/web/20070927004501/http://www.antonioburgos.com/mundo/2003/12/re120903.html Antonio Burgos *El Trompo Antequerano*, El Mundo Andaluz, 9 de diciembre del 2003.]*.
*Wiseupkids. *[https://web.archive.org/web/20071009193406/http://www.wiseupkids.com/informacion/juegos/trompo.pdf El Trompo]*.
*Top (en ingrés).

----
Revolución Endustrial

La **Revolución Endustrial** es el nombri que lo estoriaoris án dau al periou de l'estória deque nun inti dau ubió un gran cámbeu ena holma e cuaharingal las cosas i vivil.

Esmienzó en Gran Bretaña nel meyu el sigru XVIII i s'esperrió pa Uropa i América el Sul nel comencípiu del sigru XIX. Senificú que pol vedi la mayoría de chascus huesin hechus a manu en fábricas chiqueninas, sedríen hechas menus caras en grandis cantiais pol máquinas en fatorías. 

Las nuevas ideas i enventus huerun empreaus tamién en las minas, enas hundicionis de metal i nel trasporti e bienis. El más emportanti enventu de la Revolución Endustrial huerun el Motol de Bahiu, gastau pa impulsal las fatorías, bombeal enas minas prehundas, i enos motoris de los trenis. El bahiu proceenti e torral el carbón se guervi en huenti e puel, ondi enantis iban siu los músculus de los umanus i animalis.

P'angunus estoriaoris, la Revolución Endustrial acabijó alreol el 1820, peru están dalcuerdu qu'estu hue el esmienzu namás dun cámbeu ena maea de hazel las cosas, lo que acontina palantri hata uguañoti.

La henti qu'estuya estória acontina sin ponel-se dalcuerdu en lo pol qué acaeció cuandu lo hidu i lo pol qué en Ingalaterra primeru. Hue cuaharingau sobri un nuevu espritu d'estuyus pola céncia nel sigru XVII, llamau polos estoriaoris la Ilustración. Mesmaenti, Ingalaterra era un país establi políticamenti duranti el XVIII sin guerras civilis (inque abondas ahuera). 

Ingalaterra tamién hue mu afortuná pol tenel la matéria prima nesedária pa cuaharingal i dal enelhía a las nuevas máquinas. Assín mesmu tinía un empériu nel estranheru que mercaríe los bienis que proucía i se hadía d'algotras matérias primas talis cumu el algodón i azúcal. Nel inti e la revolución Endustrial, l'esclavitú se gastaba en muchas tierras del Empériu Británicu, estu alministraba una huenti e dineru que puía sel gastau en antuñal nuevas endústrias.
Richard Wagner

**Richard Wagner** (Leipzig, 22 e mayu e 1813 - Venécia, 13 e hebreru e 1883) hue un compositol d'ópera alemán. Hue el más emportanti compositol d'ópera en Alemaña duranti el perió románticu. 

Hueraparti anguna música qu'escrebió cuandu era estuyanti, escrebió 10 óperas, las cualas son arreprehentá alicuandu en teatrus d'opera uguañoti. La huerça las sus óperas son al tentu estórias de la mitulohía alemaña. Escrebía los testus pol sí mesmu siempri. Cambeó las ideas que tinía la henti al tentu lo cúmu l'ópera ebía de sel. Cavilaba qu'el drama (l'estória que se cuenta con tola tensión) era mú emportanti i descohía los cantantis él mesmu palas sus óperas, p'asín puel entrenalus pola verea qu'el barruntaba. La música de las sus óperas nu daba al púbricu l'oportuniá d'aplauil endispués los solus cumu s'iba hechu nel sigru XVIII: acontinaba através del atu compretu. Hadía l'estória e la su música gastandu de lo que él hucheaba “leitmotifs”. Estus eran melodías u cachinus de frasis musicalis, los cualis pretenecían a presonahis particularis ena ópera u a ideas particularis. 

Tuvu más enfruéncia nalgotrus compositoris que naidi más nel su tiempu, estu era pola sus armonías, las cualas se gorvierun más i más cromática. 

Cuaharingó un teatru e ópera hormi el su própiu diseñu ena ciá alemaña e Bayreuth. A piqui tolos músicus d'Uropa tratun de viahal a Bayreuth p'ascuchal la música e Wagner. El festival de Wagner tié lugal cá tres añus allí.

## Labutus destacaus
* *El olandés erranti* (*Der fliegende Holländer*) (1843)
* *Tannhäuser* (1845)
* *Lohengrin* (1850)
* *Tristán i Isolda* (*Tristan und Isolde*) (1865) 
* *Los Maestrus cantoris de Nüremberg* (*Die Meistersinger von Nürnberg*) (1868)
* La Tretalohía entitulá *El Anillu e los Nibelungus* (*Der Ring des Nibelungen*), estrená nel añu 1876 i cuaharingá pol:
** *El oru el Rin* (*Das Rheingold*) (1869)
** *La Valquíria* (*Die Walküre*) (1870)
** *Sifriu* (*Siegfried*) (1871) 
** *El orihoscu e los Diosis* (*Götterdämmerung*) (1874)
* *Parsifal* (1882)

## Atihus
Rincón de Ballesterus

**Rincón de Ballesterus** es un bárriu la ciá de Caçris, assitiau 39 km al sul de la ciá, entri los arrayus provincialis de Caçris i Badajós, ena comunidá autónoma d'Estremaúra.

S'alcuentra assitiau ena basi la Sierra San Peiru, concretamenti nun monti llamau La Perenguana.

El su origin es de puebru colonización hundau alreol de 1952 i con 2.903 etárias de chaparreras, alcornoquis i monti baju.
Es un puebru chiquininu, tien 219 abitantis censaus nel añu 2006 i una puebración real dun quantu mas de 150.

La economia desti puebru se sostriba ena estración de corchu, cria de guarrus de billota i ena olganización de monterias de caça, tantu mayol comu menol.

Comu selvícius socialis solu tien una sei social (casa cultural) costruia pocu á, un consultóriu meicu i el ayuntamientu, assitiau ena Praça d'España. Tien tamién un selvíciu autubús tres vezis pol semana, que uñi el bárriu cona capital.

Comu estalachis selvícius tien un bal i un comélciu, assitiaus dambus dos ena Praça d'España, amás dun centru entepretación meyu-ambiental, costruiu enas antíguas iscuelas.

Con un númiru fiju de casas dende qu'el bárriu hue hundau, enos últimus añus l'Almenistración á prencipiau la costrución de 8 viviendas nuevas.

Las sus fiestas localis se celebran de horma endependienti a las de Caçris, la romeria es el segundu Domingu Mayu, ondi tolos rinconerus i la genti foriata se van a celebrala nel que din "Rincón Vieju" a unus 2 km del puebru. El patrón de Rincón de Ballesterus es San Isiru Labraol, celebrau el 15 de Mayu, i la patrona Muestra Señora de Guaalupi, el 8 de Setiembri, Dia d'Estremaura.

Cordenás geofísicas: UTM ED-50 x:725285,1  y:4342023,51 Usu:29

Las ativiais que se puein hazel ena zona son escalá deportiva i senderismu en qualisquiel caminu de los que partin del puebru.

## Atijus

Sítiu de Rincón de Ballesterus.
Sáhara

El **Sáhara** es un disieltu assitiau al norti de África. Es el disieltu más grandi el mundu. Tien alreol de 9.065.000 quilometrus cuairaus. Algunus centíficus barruntan que tien 2 millonis i meiu d'añus.
 
El nombri *Sáhara* rescreci la parabra árabi صحر la quala senifica *disieltu*.

## Atijus
* Frora i fauna el Sahara
Sahurdón

Se llama **sahurdón**, **chafardu** u **buharda** a una crasi e costrución efímera hecha e maera u canchus que se costruia enos baldius i hesas los campus, i que se gastaba cumu vivienda, prencipalmenti pol pastoris i cabrerus, ya que nesus tiempus se desihia vivil huntu al lugal ondi pasaba las nochis el ganau. Tamién á siu el tipu e vivienda abitual duna tupa tribus enos paisis mas sudesarrollaus d'África, América i Ásia.

## Sahurdón de cabrerus

*La estrutura el sahurdón era de horma cerculal, i acabihau en horma cónica para empiil qu'el áugua la llúvia entrasi nel enteriol la buharda. La cubierta el sahordón era d'escoba, polque era un vehetal mu empelmeabri i fáci d'assitial.

*Anguañu, cola desisténcia de nuevus materialis de costrución, ya abati nu se costruyin nuevus sahurdonis.

*Esta crasi de costrución era mu gastá en rehionis españolas cumu Estremaura i Castilla, pol parti los pastoris i cabrerus trasumantis.

## Sahurdón d'agricurtoris

En amprias zonas de la província e Caçris ai un tipu de sahurdón costruiu entegramenti de pieras, que se costruia enos pequeñus cercaus de la sierra i cuya hunción era la de trohi de herramientas i produtus (patatas, castañas…), amás de pa güerecelsi del mal tiempu.

## Sahurdón de maera movi de pastoris

Una crasi curiosa e sahurdón era el que gastaban los pastoris d'ovehas pa dormil unta las redis ondi pasaban las nochis las ovehas que diban moñigandu el terrenu, chambandu ca nochi el lugal pa dormil. Esti tipu e sahurdón es el mas chiqueninu del que se tiini conocéncia i era simprienti un cahón de maera que se tresportaba dun lugal a otru a la vezi que lo hazia la pastoria d'ovehas.

## Atihus
*Convivéncia nun sahurdón de cabrerus
*Ruta pal Canchal del Maqui
Salduero

**Salduero** es un monecipiu assitiau ena provincia de Soria, en Castilla i León, España. Tien 193 abitantis nun área de 2,73 qm² i una densidá de puebración de 70,70 ab./qm².
Salol

**Salol** es un riu que bandea la Comunidá Autónoma d'Estremaúra pola província e Caçris (España). 

Afluenti e Tahu pola su malhin gocha, naci enas estribacionis setentrionalis de la Sierra de Montánchez, fruyi en direción noroesti i desemboca nel tramu fronteriçu el su coletol, áuguas abahu d'Alcántara, teniendu un logol dunus 120 qm. Nel su cursu artu s'alcuentra assitiau el embalsi que gasta el su mesmu nombri.

Tieni cumu afluenti pola gocha al regachu el Arropi.
San Leonardo de Yagüe

**San Leonardo de Yagüe** es un monicípiu assitiau ena província e Sória, en Castilla i Lión, España. Tini 2.294 abitantis nun ária e 60,58 qm2 i una densiá e puebración de 37,87 ab./qm².

## Referencias
Segura de Toru

**Segura de Toru** es una localidá assitiá nel norti dela provincia de Caçris, en Estremaúra. Se crei que es d´origin celta, polos restus alcuentraus.

## Estensión i puebración
Está assitiá ena laera e los montis de "Tras la Sierra". El su relievi es pol tantu montañosu, con oscilacionis que van endi los 420 hata los 1820 metrus (picu "El Camochu").

Cuenta con varius arroyus, de los que *Garganta Ancha* es el prencipal, i alberga una piscina natural. 

El clima es típicamenti meiterráneu (ménimas de -4º en ivielnu i máisimas de 40º en vranu). La precipitación meya anual es de 986,4 m/m.

La hormación heolóhica es prencipalmenti granítica i se rodea e castañus i robreais, huntu a otras especis que componin el matorral cumu el brezu, piornu, aulaga...

## Demografia
La puebración alcançó el su techu demográficu en 1951. El fruxu migratoriu a otrus monicipius hue la causa de que nel añu 1991 ya solu contara cona metá dela puebración, dela cual, el 24,3% son ancianus.

## Atijus p'ahuera
* Página web sobri Segura de Toru (en estremeñu)
* Página web sobri Segura de Toru (en castellanu)

## Referencias
Setiembri

**Setiembri** [seˈtjembɾi] (del latín *Septembrem* [sɛpˈtɛmbrɛm] "(mes) sétimu") o **Samiguel** es el novenu mes el añu nel calandáriu gregorianu i cuenta con trenta dias. El su nombri, que vien de la mesma raís latina e "sétimu", se debi a qu'era el sétimu mes nel calandáriu romanu.
Sierra de Gata

La **Sierra de Gata** es una las sierras que holman el Sistema Central. Las sus cimeras aseñalan el arrayu entri las províncias de Caçris al sul (comarca e Sierra e Gata) i Salamanca al norti (Comarca el Rebollal). Pol oesti arraya cola Serra da Malcata, ena frontera con Purtugal. Pol esti arraya cola Sierra de Francia; cumu arrayu entri dambas dos sierras pudria tomalsi el valli holmau pol riu Hurdanu. 

## Orografia
La Sierra de Gata holma un arrayu natural de la sumeseta sul i la sumeseta norti. 

### Cimeras
Las sus cimeras mas emportantis son (d'oesti a esti):
*Mesas 1.265 m
*El Espinaçu 1.330 m
*Hálama 1.493 m
*Hañona 1.367 m
*Bolla Chica 1.408 m
*Bolla 1.519 m
*Arrubuey 1.412 m
*La Correera 1.456 m
*Peña Canchera 1.592 m

### Puertus
Los prencipalis puertus de montaña assitiaus ena Sierra e Gata son:

*Puertu Viehu 1.100 m
*Puertu e San Martín 1.020 m
*Puertu e Peralis 910 m
*Puertu Nuevu 950 m

## Idrugrafia
Sierra e Gata cuenta con pequeñus rius, huendu los mas emportantis:
*Ena vertienti norti (cuenca e Dueru) riu Águeda. Los regachus que van pal norti son tós afluentis d'Águeda. 
*Ena vertienti sul (cuenca e Tahu) está riu Elhas i los regachus afluentis de riu Alagón, entri los que destaca riu Árragu.
Sierra e Greus

La **sierra e Greus** es una sierra d'España, pretenecienti al Sistema Central, assitiá entri las províncias d'Ávila, Caçris, Madrí i Toleu. La su máisima artitú s'alcuentra ena província d'Ávila, ena Plaza del Moro Almanzor, a 2.592 m.
Greus es la prencipal sierra el Sistema Central i está hormá pol cincu vallis fluvialis: Artu Tormis, Artu Alberchi, Tiétal Oriental, Tiétal Ociental i La Vera, i Valli el Ambrós.

Alreol las sus grandis molis graníticas s'alcuentran cuatru comuniais autónumas: Castilla i Lión, Estremaúra, Castilla-La Mancha i Mairil; estendiéndusi d'Esti a Oesti endi San Martín de Valdeiglesias a Hervás, i e Norti a Sul el Valli Amblés al Rosarito.

Cabi destacal la comarca La Vera (Estremaura), assitiá entri Praséncia i Arenas de San Pedro (Castilla i Lión), una comarca con murtitú e gargantas i cimeras.

El prenunciau relievi la Sierra e Greus sirvió e refuhiu a la tribu celta mas meriyonal (los vetonis) i a otrus rebeldis estóricus cumu El Empecinau u los maquis.

Las prencipalis especis animalis son la cabra montés (cabra ispánica), el corçu i la perdís roha.

## Clima
El graciacismu cuaternariu afetó dun mó emportanti a la sierra e Greus, i el nivel de las ñevis perpetuas descendió hata los 1800 metrus. Las hormacionis fósilis graciaris mas emportantis nacin en Cincu Lagunas i Laguna Grandi. El úrtimu periou gracial, Würm III, acabihó entri el 10.000 i el 9.000 e.C.

La Sierra e Greus está catalogá nel panorama nacional cumu zona d'arta montaña. Es pol ellu polo qu'es mestel estremal las precauciones si se piensa ascendel tantu en ibielnu cumu en vranu. La temperatura a partil de los 2.000 metrus puei varial en ibielnu entri los 0º i los -5º siendu la ñevi, especialmenti a partil el mes de diciembri i hata abril, una costanti sigura si se pretendi aceel a Laguna Grandi u Cincu Lagunas.

## Atihus
* Cimeras ena província d'Ávila
* Páhina e notícias al tentu Greus
* Puertal la Sierra e Greus
* Camara Web de Greus
Puenti viga

Una **puenti viga** es una puenti cuyus vanus son soportaus pol vigas. Esta crasi puentis deriva diretamenti la puenti troncu. Se costruyin con maera, aceru u ormigón (armau, pretensau u postensau).

Se gastan vigas en horma d'I, en horma e caha bueca... esta puenti es estruturalmenti la mas simpri e tolas puentis.

Se costruyin en vanus cortus i entrimeyus (con ormigón pretensau). Un usu mu típicu es enas pasarelas peatonalis sobri autuvias.

### Tamién guipal

* Puenti
* Puenti colganti
* Puenti en arcu
* Puenti en ménsula

### Atihus

www.geocities.com/jescud2000/lospuentes
Puentis del mundu: puentis viga
Sociedá

Una **sociedá** es la organización conjunta d'endividus (*[[Sociedá Umana|sociedá umana]]*) o de animalis (*[[Sociedá Animal]]*) que compartin finis i comportamientus i se relacionan entri ellus pa hormal una comunidá.

El estudiu delas sociedais animalis es tratau pola sociobiologia o pola etología social, mentris que las sociedais umanas son analizás polas céncias socialis, comu la sociología, l'antropología i la economía.

Ogañu tamién los físicus s'están enteresandu pol estudiu de los cambeus socialis dendi la perspectiva delos sistemas complejus. Estu á dau lugal ala nacencia dela sociofísica i dela econofísica.

En una aceción mas amplia entovia, se palra de sociedais virtualis p'aquellas que se crian a través de la interación en el ciberespaciu i dela sociedais artificialis p'aquellas que horman entidais artificialis talis comu ordenaoris, i robots, etc.
Silo

Se llama **silo** a la vivienda soterrá propia e la puebración castellanu-manchega e Villacañas. 

## Estória

Ebiu a la desamortización de Mendizábal en 1836, prencipia a apaecel el hornaleru u braceru, que labutará enas nuevas tierras que merca la ca vezi mas emportanti burguesia. El mal estau ecunómicu los bracerus les llevará a costruil viviendas suterráneas hucheás Silos.

Desisti una traición al tentu desta vivienda, qu´izi que cuandu una pareha encetaba el su noviasgu, prencipiaban a hazel el silo entri los dos, i cuandu esti pol fin queaba acabihau, altonci la pareha se casaba.

Angunas las presonas que vivierun en angún silo alogu costruyerun las sus viviendas sobri esti, de horma qu'ogañu desistin casas en cuyu patiu s'alcuentra assitiau  el silo.

Uguañoti, los Silos de Villacañas, decraraus Conhuntu d'Enterés Estóricu, están protehius i horman un conhuntu arquitetónicu únicu en Uropa.

## Caraterísticas

A esta crasi e viviendas s'aceia meyanti una escalera colas pareis encalás que daba a la calli, i ena parti baha desta s'alcuentraba una ventana a ca lau, de horma qu'ehaba que la lús entrasi al menus en angunas abitacionis.

Namas entral, un dormitorio queaba a ca lau (eran las abitacionis ondi s'alcuentraban las ventanas que daban al esteriol) i pal frenti, la cozina, salón (cola chiminia), i angún cuartu mas (sigún huera e grandi la casa), cumu bañu u angún otru dormitoriu.

En cuantu a los materialis, el suelu era d'arena compatá (de hormá que nu se levantaba al pisala) u cal (esta tamién s'alcuentraba enas pareis, pa que, ebiu al colol brancu, entrara lús ena casa).
Sui generis

***Sui generis*** (prenunciación latina [ˈsʊiː ˈɡɛnɛrɪs], prenunciación estremeña [ˈsuj ˈhɛnɪɾɪ<sup>h</sup>]) es una locución latina que senifica "del su própiu géniru u espécii", i que se gasta pa denotal qu'aquellu a lo que se aprica es dun géniru u espécii mu singulal i ececional. El términu hue criau pola filosofia escolástica pa endical una idea, una entiá u una rialiá que nu puei sel encluia en un concetu mayol.
Tabras de Daimiel

El **parqui nacional de Las Tabras de Daimiel** (oficialmenti en castillanu: Las Tablas de Daimiel) es un parqui nacional assitiau nel términu monicipal de Daimiel i una pequeña parti e Villarubia de los Ojos, ena província e Ciá Rial, Castilla-La Mancha (España). 

## Estória i caraterísticas

Decrarau Parqui Nacional en 1973, Las Tabras son el úrtimu representanti dun ecosistema llamau tabras fluvialis, hormás polas crecias los rius enos sus tramus meyus, favorecius pol fenómenus de semiendorreismu i pola farta e desnivelis.

La superfici el parqui es de 1.928 etárias. Cuenta con unus umealis hormaus a partil de la confluencia el Guadiana i el su afluenti Cigüela, i es unu los ecosistemas acuáticus mas emportantis d'España ebiu a la fauna i frora qu´abitan en ella. Tamién es emportanti pol el gran númeru d'avis migratorias que pasan pola zona, cumu los ánais i los ánsaris.

Las Tabras de Daimiel puein consieralsi, endrentu duna crasificación idrulóhica-estrutural de los umealis, cumu un "idrumeal de recargación"; en toria, con disposición plurianual d´augua superficial, que recarga costantimenti el acuíferu infrayacenti. Inque enus tiempus atualis, a vezis se paci mas a un "igrumeal", de recargación temporal.

## Fauna i frora
Ena fauna migraora sobresali la garza imperial huntu cola garceta, la gurulla, el martineti, el avetoru, el patu colorau, el patu cuchara, el ánai silboni i el rabudu, la cerceta, el alcotanti, el azulón, la cibueñuela, el buitrón, el bigotú, etc.

Ena fauna seentaria cabi cital al cangrehu e riu, que hue antañu mu abundanti i emportanti huenti d'ingresus palas familias de Daimiel, oi casi estinguiu pol estas auguas. Tras la introución nellas el gran predaol que es el luciu, el barbu i la carpa s'alcuentran tamién en peligru. Merecin mención igualmenti el aguiluchu laguneru, la focha, la polla d´augua, el ánai rial i el frisu, el martín pescaol i, inclusu, la liebri i el habalí. 

En cuantu a la frora, los dos aspetus mss sobresalientis son los densus marhalis de carrizu, cuya profileración huera favorecia polas auguas del Guadiana, i la rica vehetación palustri que costituyi la pasiega, especi vivificá polas auguas el Cigüela.

## Atihus

* Las Tabras ena páhina web el Ministériu e Meyu Ambienti
* Diariu e las Tabras de Daimiel. Enhormación diária al tentu el estau desti espaciu natural manchegu
* Guia e vesitas a las Tabras de Daimiel (Páhina comercial)

### Notícias al tentu Las Tabras

* "La sequía y los pozos ilegales agostan las Tablas de Daimiel" (Rafael Méndez, *El País*, 20 e Hebreru e 2006)
* "La sobreexplotación de las aguas subterráneas acaba con Las Tablas de Daimiel" (César-Javier Palacios, *Blogs 20 Minutos*, 7 e Húliu e 2006)
Talveila

**Talveila** es un monicípiu assitiau ena província e Sória, en Castilla i Lión, España. Tini 172 abitantis nun ária e 52,97 qm² i una densiá e puebración de 17,22 ab./qm².
Teatru

## Concetu

#Espetáculu basau ena arrepehentación de la conduta el sel umanu. Esta conduta arreprehentá, llamá atuación, está hecha pol atoris.
#Eifíciu ondi se hadin arreprehentacionis teatralis i espetáculus aparecius.
#Repretóriu, hadi e criacionis teatralis que s'arreparan própias dun autol -"el teatru e Lope de Vega -, epuca -"el teatru el Sigru d'Oru - u pais -"el teatru inglés".

----

El télminu ahorra el griegu "theatron", nombri c'alcibian las grás en horma e emicicru ondi los espetaoris quipaban las arreprehentacionis teatralis enos anfiteatrus griegus. Theatron sedrie argu asina cumu "lugal endi ondi se mira". Aluspués passó a llamal tamién el espetáculu mesmu i el lugal destinau pa talis espetáculus.

## Orihin

El teatru tuvu nacéncia en Grécia i los primerus datus documentaus de la literatura dramática son del sigru I e.C.; el primel labutu críticu al tentu la literatura i el teatru es *Poética* (330 e.C.) d'Aristótili. La trahédia griega se desarrolla endi el sigru V e.C. con autoris cumu Esquilu, Sófoclis i Urípidi.

## Hénerus

Áin várius hénerus teatralis:

*La Comeya
*La Traheya
*El Drama
*El Meludrama
*La Pantomima 
*El Teatru Musical
Teatru romanu

El **teatru romanu** es una costrución típica el Empériu Romanu, assitiá en tolas províncias del empériu, i que tinia la finaliá e servil pal entelpretaeru d'atus teatralis del periu crásicu.

## Teatrus, anfiteatrus i circus romanus

La pulítica e romaniçación de los puebrus conquistaus hizu que se costruyeran teatrus romanus, asín cumu anfiteatrus, circus, forus i templus, con semilaris caraterísticas en tol empériu, dendi Hispania hata Orienti Meyu. Desistin ciertas semehanças entri circus, teatrus i anfiteatrus de l'antigua Roma. Tos se construyerun con los mesmus materialis —piera i morteru romanu— i tinian pol finaliá servil al óciu ciaanu pol meyu el espetáculu. Sin embargu, ca unu tinia huncionis i horma deferentis:

:* El **[[circu romanu]]** se gastaba palas carreras de caballus.
:* El **[[anfiteatru]] romanu** se gastaba palas runchas de gladiaoris.
:* **El teatru romanu** tinia pol ohetu acohel representacionis d'obras teatralis, griegas i romanas.

## Estrutura el teatru
 
Las caraterísticas prencipalis del teatru romanu derivarun nun prencípiu e las del teatru griegu, ya que albondas las caraterísticas heneralis de l'arquitetura romana derivan diretamenti de l'arquitetura el periu helenísticu. 

Los primerus teatrus se construyerun en maera. Éstus se barrundian endispués de qu'el acontecimientu pal cual huerun costruius acabihara. Una lei empiia costruil teatrus remanentis. Sin embargu, nel 55 edC se costruyó el Teatru e Pompeyu con un templu pa evital la lei. 

Con el pasu el tiempu, los teatrus romanus esarrollarun caraterísticas específicas. La mayol parti los teatrus romanus conservaus siguin el moelu arquitetónicu prepuestu pol Vitrubio, costandu e:

- ***Scenae frons*** (frenti escénicu), normalmenti compuestu dun dobri ordin de colunas. 

- ***Orchestra***: semicérculu assitiau frenti a la escena nel que se sentaban las autoriais.

- ***Aditus***: pasillus lateralis d'entrá a la orchestra.

- ***Cavea***: Estrutura semicerculal ena que, sigún el rangu social, s'assitiaban los espetaoris. Se deviia en *ima cavea*, *media cavea* i *summa cavea*.

- ***Vomitoria***: Entrás aboveás polas que s'aceia a la cávea.

- ***Proscaenium*** (proscéniu): Espáciu delantri la escena nel que s'esarrollaba l'ación dramática.

- ***Porticus post scaenam*** (Pórticu detrás de la escena): Pátiu porticau con colunas detrás de la escena.

En angunus teatrus puia apoyal la cávea sobri galerias aboveás, mentris qu'en otrus, los arquitetus aprovechaban la laera d'angún lombu pa escaval nella la cávea el teatru. 

El teatru pudria cubrilsi con toldus pa protehel a los espetaoris de la llúvia u e la lús el sol. 

Amás, una tupa teatrus mantenian pequeñus templus ena su estrutura.
The Terem Quartet

**The Terem Quartet** o **Terem Quartet** (en rusu: *Терем квартет*) es un grupu musical San Petesburgu, conocius pol entrepetal música traicional rusa. El su repertoriu está compuestu pol génerus e la musica crássica i la música folk soviética, assina cumu composicinis própias.

## Miembrus
*Andrey Konstantinov (Domra sopranu)
*Mikhail Dziudze (Balalaika contrabaju)
*Alexei Barchtchev (Domra artu), sustituyendu al miembru hundaol Igor Ponomarenko
*Andrey Smirnov (acordión Bayan)

## Estória
El grupu hue holmau en 1986, tocandu pol primel vezi en competicionis financiás pol estáu. Tuvun el su primel trebaju pagáu en 1987 i la su primel gira entrinacional esminció en 1988, acompañaus pol barítonu Vladimir Chemov.  En 1991, conocin a Peter Gabriel nel festival **WOMAD**. Gabriel ayuó al grupu a alcuentral audiéncia en Ocienti grabandu dos discus suyus baju el su sellu discográficu de músicas del mundu *Realworld Records*: *Terem* i *Classical*. Desti últimu álbum es mu conocia la su velsión de *Eine kleine Nachtmusik*, obra el músicu Wolfgang Amadeus Mozart.

## Discografía
**Terem* (1992)
**Classical* (1994)
**1,000th Concert live*
**No, Russia cannot be perceived by wit* (2000)
**Умом Россию не понять* (Eición rusa el *No, Russia cannot be perceived by wit*)
**Flea waltz*
**Jubilenium*
**Anthology part 1*
**Anthology part 2*
**Anthology part 3*
**Russian passion*

## Atijus
*Sitiu oficial de The Terem Quartet (en ingrés y russu)
*Terem Quartet The Terem Quartet en Real World Records (en ingrés)
*BBC Radio 3 Feature del WOMAD 2005.
*Planeta de músicas: The Terem Quartet (Rusia) Endirgui sobri The Terem Quartet (en castellanu)
Taju Entrinacional

El **Parqui Natural Tahu Entrinacional** es unu los dos parquis naturalis colos que cuenta Estremaura. Inque rialmenti se trata dun parqui dobri, ya qu'al otru lau la frontera purtuguesa la zona cuenta cola mesma proteción que nel lau español, si bien en aquella parti ai mas cantiá e territóriu protehiu.

## Superfici

El Parqui Natural ocupa el tramu e Tahu assitiau entri la puenti romana d'Alcántara i la presa e Ceillu, asín cumu los afluentis que viertin a él.

Abada 25.088 etáreas, repartias entri los términus municipalis de: Alcántara, Broças, Carbahu, Ceillu, Herrera d'Alcántara, Membriu, Salorinu, Herreruela, Santiagu d'Alcántara, Valencia d'Alcántara i Çarça la Mayol.

## Fauna

Varias i emportantis son las especis que horman parti el parqui, angunas dellas en peligru d'estinción, cumu pol sabulugal: la cibueña negra, el águila emperial ibérica i el cangrehu e riu autótunu.

Son tamién sensibris al cámbeu el su ábitat: la nutria, el lagartu verdinegru, el águila culebrera, el águila rial, el alimochi, el butri leonau, el butri negru i el águila perdicera.

## Frora

Entri la frora que carateriza al parqui, pudriamus destacal: el arci e Motpellier, candelerus…
Tieta

El **Tiétal** es un riu español que tien nacéncia nel cabu de pa salienti dela Sierra de Greus, nel lugal conociu comu "La Venta del Cojo" pretenecienti al puebru de Santa María del Tiétar (província d'Ávila). 

El Tiétal bandea las províncias d'Ávila, Toleu i Caçris, i recebi áugua duna tupa d'afruentis proceentis dela Sierra de Greus. Ena parti caçriña el su cussu, horma'l valli de La Vera, comarca de grandi valol agrupecuariu. 

La su boca s'alcuentra nel riu Taju, cerca de Villareal de San Carlus, nel Parqui Nacional de Monfragüi, i tieni una anchol variabri, sigún seya el nivel delos embalsis nel riu Taju. Cerca dela su boca, Tiétal cuerta una sierra chiquina pa llegal al Taju, gajándula enas sierras de Santa Catalina i dela Urraca, asitiamientu derecheru que s'aprovechó pala costrución dela repressa qu'allí essisti.
Táliga

**Táliga** (en portugués oliventinu *Tálega*) es un monicipiu d'España assitiau ena província de Badajós, ena comuniá utónoma d'Estremaúra. Tien un ária de 31,42 km², cuna puebración de 663 abitantis (2005) i una densidá de 21,39 hab/km².

Esti monicipio hue ata 1801 una freguesia'l conceju portugués d'Olivença, col nombri de "Nossa Senhora da Assunção de Talega" o "Táliga" (En estremeñu: *Muestra Señora dela Asunción de Táliga*). Dexó de hazel parti'l monicipiu español d'Olivença'n 1850 i los sus primel registus monicipais son de 1871.

## Atijus p'ahuera

* Comarca d'Olivença
* Grupu d'Amigus d'Olivença